MAJOR ไตรมาส 2 ขาดทุนลดลง 54% หลังรายได้เพิ่ม-ค่าใช้จ่ายลด
MAJOR ไตรมาส 2/64 ขาดทุนลดลง 54% มาที่ 218.16 ลบ. จากปีก่อนขาดทุน 475.02 ลบ. หลังรายได้เพิ่ม-ค่าใช้จ่ายลด
MAJOR ไตรมาส 2/64 ขาดทุนลดลง 54% มาที่ 218.16 ลบ. จากปีก่อนขาดทุน 475.02 ลบ. หลังรายได้เพิ่ม-ค่าใช้จ่ายลด
13 ส.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานจากผลการดำเนินงานไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานไตรมาสดังกล่าวมีผลขาดทุนลดลง เนื่องจากบริษัทฯ มีรายได้จากการขายและบริการ 437 ล้านบาท เปรียบเทียบกับปีก่อนเท่ากับ 208 ล้านบาท เพิ่มขึ้น 229 ล้านบาท หรือเพิ่มขึ้นร้อยละ 110 ประกอบด้วย รายได้จากการให้บริการ 284 ล้านบาท เพิ่มขึ้น 135 ล้านบาท หรือเพิ่มขึ้นร้อยละ 91 และ รายได้จากการขาย 154 ล้านบาท เพิ่มขึ้น 93 ล้านบาทหรือเพิ่มขึ้นร้อยละ 155
รวมทั้งบริษัทมีค่าใช้จ่ายในการขายและบริหาร 327 ล้านบาท เปรียบเทียบกับช่วงเวลาเดียวกันของปีก่อน บริษัท มีค่าใช้จ่ายในการขายและบริหารเท่ากับ 376 ล้านบาท ลดลง 49 ล้านบาท หรือลดลงร้อยละ 13 มาจากการบริหารจัดการ ค่าใช้จ่ายของบริษัท เนื่องด้วยผลกระทบจากสถานการณ์การแพร่ระบาดของเชื้อไวรัสโคโรนา (COVID-19)